|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΔΥΤΙΚΗΣ ΜΑΚΕΔΟΝΙΑΣ****ΚΕΝΤΡΟ ΕΚΠΑΙΔΕΥΣΗΣ ΓΙΑ ΤΟ ΠΕΡΙΒΑΛΛΟΝ ΚΑΙ ΤΗΝ ΑΕΙΦΟΡΙΑ ΚΑΣΤΟΡΙΑΣ****Ταχ. Δ/νση:** Περιβαλλοντικό Πάρκο Δήμου Καστοριάς**Πόλη - Τ.Κ.:** Καστοριά, 521 00**e-mail:** kpekast1@otenet.gr**Πληροφορίες:** Μ. Γρηγορίου, Α. Ατζέμη**Τηλέφωνο:** 24670 23069 | **Καστοριά, 22/05/2023****Αριθ. Πρωτ.: 46** |
| **Προς: Διευθύνσεις Πρωτοβάθμιας & Δευτεροβάθμιας Εκπαίδευσης Καστοριάς****Υπόψη Υπευθύνων Σχολικών Δραστηριοτήτων****Κοινοποίηση:****1. Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Δυτικής Μακεδονίας****2. Ίδρυμα Νεολαίας και Διά Βίου Μάθησης - Πρόγραμμα «Κέντρα Περιβαλλοντικής Εκπαίδευσης (ΚΠΕ) - Περιβαλλοντική Εκπαίδευση - B' Κύκλος»****Υπόψη κ. Ε. Καραλή &Μ. Αδαμοπούλου** |

**ΘΕΜΑ: «Πρόσκληση συμμετοχής σε επιμορφωτική ημερίδα του Κ.Ε.ΠΕ.Α. Καστοριάς»**

Το Κέντρο Εκπαίδευσης για το Περιβάλλον και την Αειφορία (Κ.Ε.ΠΕ.Α.) Καστοριάς, στο πλαίσιο της Πράξης «Κέντρα Περιβαλλοντικής Εκπαίδευσης (Κ.Π.Ε.) – Περιβαλλοντική Εκπαίδευση (Β Κύκλος)», που υλοποιείται μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση 2014-2020» και συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο), **προγραμματίζει την υλοποίηση επιμορφωτικής ημερίδας με θέμα:** **«Νεολιθικό Δισπηλιό - Παρουσίαση της πρόσφατης έρευνας στο πλαίσιο του Ευρωπαϊκού Προγράμματος ERC EXPLO»**, το **Σάββατο 27 Μαΐου 2023** (18:00-21:00) στην **αίθουσα εκδηλώσεων του Κ.Ε.ΠΕ.Α. Καστοριάς**.

Η ημερίδα διοργανώνεται από το **Κ.Ε.ΠΕ.Α. Καστοριάς** και την **Ερευνητική Ομάδα Ανασκαφής Δισπηλιού του Αριστοτέλειου Πανεπιστημίου Θεσσαλονίκης (Α.Π.Θ.)** στο πλαίσιο της συμμετοχής του στο **Ευρωπαϊκό Πρόγραμμα ERC EXPLO**.

Η επιμορφωτική δράση **απευθύνεται σε εκπαιδευτικούς της πρωτοβάθμιας και δευτεροβάθμιας εκπαίδευσης της Π.Ε. Καστοριάς και στην τοπική κοινωνία**.

Κεντρικός ομιλητής στην ημερίδα θα είναι **ο κ.** **Κώστας Κωτσάκης, Ομότιμος Καθηγητής Α.Π.Θ., Διευθυντής Ανασκαφής Δισπηλιού και Επιστημονικός Υπεύθυνος του Ευρωπαϊκού Προγράμματος ERC EXPLO**.

Το ερευνητικό πρόγραμμα ERC EXPLO - Εξερευνώντας τη δυναμική και τις αιτίες της αλλαγής χρήσης της γης κατά την Προϊστορική Εποχή σε μια κοιτίδα της Ευρωπαϊκής γεωργίας (*Exploring the dynamics and causes of prehistoric land use change in the cradle of European farming*) χρηματοδοτείται από το Ευρωπαϊκό Συμβούλιο Έρευνας (*European Research Council - ERC*) στο πλαίσιο του προγράμματος έρευνας και καινοτομίας της Ευρωπαϊκής Ένωσης «Ορίζων 2020». Κύριος στόχος του EXPLO είναι η κατανόηση της αρχικής γεωργίας και κτηνοτροφίας και του παλαιοπεριβάλλοντος στα Νότια Βαλκάνια και τη Βόρεια Ελλάδα, ενώ η βασική μεθοδολογία του περιλαμβάνει συνδυασμό αρχαιολογικών, βιοαρχαιολογικών και παλαιοπεριβαλλοντικών προσεγγίσεων σε λιμναίες θέσεις της Νεολιθικής Εποχής και της Εποχής του Χαλκού.

Στη συνέχεια παρατίθεται το πρόγραμμα της επιμορφωτικής ημερίδας.

|  |
| --- |
| **ΝΕΟΛΙΘΙΚΟ ΔΙΣΠΗΛΙΟ****Παρουσίαση της πρόσφατης έρευνας στο πλαίσιο του Ευρωπαϊκού Προγράμματος ERC EXPLO – *Εξερευνώντας τη δυναμική και τις αιτίες της αλλαγής χρήσης της γης κατά την Προϊστορική Εποχή σε μια κοιτίδα της Ευρωπαϊκής γεωργίας*****Σάββατο 27 Μαΐου 2023 (18:00 – 21:00)****Αίθουσα εκδηλώσεων του Κ.Ε.ΠΕ.Α. Καστοριάς** |
| **18:00-18:45** | **«Μια ηλιακή καταιγίδα λύνει τον γρίφο των πασσάλων του Νεολιθικού Δισπηλιού (5.600 π.Χ.)»***Κώστας Κωτσάκης, Ομότιμος Καθηγητής Α.Π.Θ., Διευθυντής Ανασκαφής Δισπηλιού, Επιστημονικός Υπεύθυνος του Ευρωπαϊκού Προγράμματος ERC EXPLO* |
| **18:45-19:00** | *Ερωτήσεις – Συζήτηση* |
| **19:00-19:15** | **«Γεωργία, κτηνοτροφία και κυνήγι στο Νεολιθικό Δισπηλιό»***Βαλασία Ισαακίδου, Μεταδιδακτορική Ερευνήτρια ERC EXPLO, Πανεπιστήμιο Οξφόρδης* |
| **19:15-19:30** | **«Ο υλικός πολιτισμός του Δισπηλιού. Αγγεία, χύτρες και πιθάρια»***Μαρίνα Σωφρονίδου, Εφορεία Αρχαιοτήτων Δράμας & Ευαγγελία Βούλγαρη, Ε.ΔΙ.Π., Αριστοτέλειο Πανεπιστήμιο Θεσσαλονίκης, Μεταδιδακτορικές Ερευνήτριες ERC EXPLO* |
| **19:30-19:45** | *Διάλειμμα* |
| **19:45-20:00** | **«Τεχνολογίες της πέτρας: τσεκούρια, μυλόπετρες, ακόνια και στιλβωτήρες από το Νεολιθικό Δισπηλιό»***Τάσος Μπεκιάρης, Μεταδιδακτορικός Ερευνητής ΕRC EXPLO, Αριστοτέλειο Πανεπιστήμιο Θεσσαλονίκης* |
| **20:00-20:15** | **«Πελεκητά εργαλεία: Τι μαθαίνουμε για τη νεολιθική κοινότητα του Δισπηλιού»***Αγγελική Κήτα, Υποψήφια Διδάκτορας, Αριστοτέλειο Πανεπιστήμιο Θεσσαλονίκης, Ερευνήτρια ERC EXPLO* |
| **20:15-20:30** | **«Διασώζοντας το παρελθόν μας. Η συντήρηση των ξύλων και των αγγείων του Νεολιθικού Δισπηλιού»***Carla Blasco-Aguirre, Συντηρήτρια ERC EXPLO* |
| **20:30-20:45** | **«Περιβαλλοντική Εκπαίδευση στον Προϊστορικό Λιμναίο Οικισμό Δισπηλιού»***Εκπαιδευτικοί του Κ.Ε.ΠΕ.Α. Καστοριάς* |
| **20:45-21:00** | *Ερωτήσεις – Συζήτηση* |

**Παρακαλούμε για την ενημέρωση του συνόλου των εκπαιδευτικών της Πρωτοβάθμιας και Δευτεροβάθμιας Εκπαίδευσης Καστοριάς.**

Είμαστε στη διάθεσή σας για κάθε περαιτέρω διευκρίνιση ή πληροφορία.

Η Προϊσταμένη
του Κ.Ε.ΠΕ.Α. Καστοριάς

Μαγδαληνή Γρηγορίου